Järgnev saade on valminud tänu J.Meyeri teenistuspartnerite toele.
Jumal tahab, et oleksime head nende vastu,
kes meie jaoks midagi teinud pole,
sest see on parim viis vaimulikuks sõjapidamiseks
ja Saatana talla all hoidmiseks!
Armastus on vaimuliku sõjapidamise kõrgeim vorm.
IGAPÄEVAELU RÕÕMUD
2 Timoteosele, 3. peatükk.
Issand, oleme väga tänulikud Sinu Sõna eest.
Palun, et igaüks meist hoiaks alandlikkust,
teades, et meil on kõike seda vaja.
See on just meile.
Palun, et Sinu Sõna uuendaks meie meelt
ja muudaks meie elu.
Jeesuse nimel! Aamen.
"Aga see olgu sul teada,
et viimaseil päevil
tuleb hädaohtlikult rõhutud aegu,
mida on raske taluda,
sest siis on inimesi, kes on enesearmastajad
ja täielikult enesekesksed..."
Meeleldi ütleksin, et jutt käib vaid maailmast,
ja et me ei räägi kirikust ega kristlastest.
Kuid usun, et teame,
et meiegi seas on mõni isekas ja enesekeskne kristlane.
Aamen?
Tean, et teie seas selliseid pole...
Olen teadlik, et teie sellised pole,
kuid tahame palvetada iga iseka ja enesekeskse kristlase eest,
kes peab saama ilmutuse
enese salgamisest ja Jumalale elamisest.
"...rahaarmastajad, keda erutab ahne iha rikkuse vastu,
kelkijad, ülbed,
teotajad, pilkajad, sõnakuulmatud vanematele,
tänamatud, nurjatud ja võhiklikud.
Neil pole loomulikku südamlikkust, nad on kalgid ja ebainimlikud..."
Teate, mis see tähendab?
Kui inimesed on kalgid,
ei tunne nad kellegi vajadusi nähes, et nemad võiks aidata.
Keegi teine peab midagi tegema, kuid mitte nemad.
"...nad on halastamatud, leppimatud, laimajad, ohjeldamatud,
jõhkrad, hea põlgajad..."
Õnneks saab see kahe salmi pärast läbi,
sest see kindlasti ei ole rõõmus viis konverentsi alustamiseks.
"...reetlikud, tormakad, upsakad,
rohkem lõbu- kui jumalaarmastajad,
kellel on küll jumalakartuse nägu,
aga kes on salanud selle väe."
Peatume siin.
Kuigi neil on jumalakartuse nägu,
salgavad nad selle väe.
Milles seisneb evangeeliumi vägi?
See on armastuse sõnum!
See on see üks asi, mille Jeesus andis meile uue käsuna:
"Ma annan teile uue käsu:
armastage üksteist!
Nõnda nagu mina teid olen armastanud...
...Sellest tunnevad kõik, et te olete minu jüngrid..."
Tihtipeale arvame vajavat kedagi, kes meid armastaks,
kuid tegelikult vajame kedagi, keda armastada.
Ja kõik võivad seda leida.
Kuskil maailmas pole kedagi, kes ei leiaks, keda armastada,
sest terve maa januneb armastuse järele.
Vaatate mind küsimusega:
"Kuhu ta sellega sihib?" Räägin teile.
2-3 aasta eest kirjutasin raamatu "Armastuse revolutsioon."
See on minu kõige vähem ostetud raamat.
Selle müügitulemused olid väga halvad.
Meie konverentside suurim müük oli 112 eksemplari.
Kui hoones on 7000-10 000 inimest,
siis pole see just kõige muljetavaldavam.
"Ju siis on halb raamat! Miks sa sellest mulle räägid?"
See ei müünud mitte sellepärast, et see on halb,
vaid sellepärast,
et inimesed ei pea seda tähtsaks sõnumiks
või arvatakse, et nad juba teavad armastusest kõike.
Tegelikult aga, kui me teaks...
Kui iga usklik, kes end Kristuse järgijaks peab,
enda piirkonnas armastuses käiks,
kipun arvama, et enamus maailmast oleks juba päästetud.
Meie ühiskonnas poleks ka sellist korralagedust nagu täna.
Paljusid huvitab, mis on vastus maailmas valitsevale dilemmale?
Vaimsest vaatenurgast usun,
et vastus on ühiskonnas julgelt Kristust esindada,
mitte viia sinna surnud religiooni.
Meil peab olema väljaarenenud Jumala loomus.
Peame elama vaimuvilju välja.
Piibel ütleb, et millegi niisuguse vastu ei ole Seadus.
Kui käime armastuses, on inimestel võimatu sinus vigu leida.
Nad võivad mõnda aega proovida,
kuid armastus sulatab ka kõige kalgima südame.
See peab aga tõeline armastus olema,
nii et panin tänase kõne pealkirjaks: "Mis on tõeline armastus?"
Ajakirjade nimedki on "Tõeline armastus"
ja "Tõeline romantika."
Kuid kui on olemas tõeline armastus, on olemas ka ebatõene armastus.
Ja kui on tõeline romantika, ju siis on ka ebatõene romantika.
Nii et sellel ebatõesel armastusel, millest räägime,
pole absoluutselt tegusi.
See on vaid vestlus ja jutlus.
Ja mis puutub selle rakendamisse igapäeva elus,
siis taganeme sellest.
Teate, olen Saatana peale vihane,
nii et räägin armastusest nii kaua, kuni inimestel sellest villand saab
ja nad seda tegema hakkavad.
Nukker, kui palju me kirikus armastusest räägime,
kuid kui vähe seda seal tegelikult on.
Võime kirikus emmata ja öelda:
"Armastand sind Issanda armastusega.
Õde, võiksin sind kasvõi surnuks kallistada!"
Ja mina mõtlen: "Palun ära mind surnuks küll kallista,
sest püüan ikka elada veel".
"Tead õeke, võiksin sind kasvõi surnuks kallistada!"
Küll me ütleme ikka veidraid asju.
Kus sa olid, kui vajasin lapsehoidjat?
Kus sa olid, kui vajasin abi kolimisel?
Kus sa olid, kui minu mainet taheti hävitada
ja sina oleks võinud minu eest seista ja öelda: "Sul ei ole õigus."
Kas pole nii?
Mul on hea meel, et mind Issanda armastusega armastad,
misiganes see ka ei tähendaks.
Kuid kui me tõesti teineteist Issanda armastusega armastaks,
sellisega, nagu Jeesus meid armastas...
Oh jeerum!
Kui kirik oleks nii armastav,
ei mahuks sinna kõik inimesed äragi!
Olen avastanud, et ainus viis, kuidas saan armastuses käia,
on teha seda teadlikult.
Ma ei saa jääda ootama tunnet ega tahet seda teha,
või kuni arvan, et see on õiglane.
Pean seda ikka ja jälle õppima ja seda enda ees pidevalt hoidma,
sest meie lihalik loomus on olemuselt isekas ja enesekeskne.
Me peame isekusele sõja kuulutama
ja ütlema: "Ma ei suvatse elada ainuisikulist elu!"
Piibl ütleb, et armastus on kõige eeskujulikum asi,
mida teha saame.
Loeme 1 Korintlastele 12:31.
Paljud teist tulid täna lootes, et annan lahenduse teie probleemile.
Annangi!
See on lahendus kõigile meie probleemidele!
Räägin teile, milline on Jumala poolne probleemide lahendamise valem.
Teil on probleem, mida te ise lahendada ei saa.
Samal ajal aga avab Jumal ukse kellegi teise aitamiseks.
Kui seda teete ja kedagi aitate, siis külvate seemne,
mille läbi Jumal teile lõikuse toob.
Vanasti see vihastas mind, et ma ennast aidata ei saanud,
kuid sain aidata kedagi teist.
Kuniks lõpuks taipasin, et seda Jumal meilt tahabki.
Meid ei ole kutsutud mitte abi saama, vaid abi pakkuma!
Pole meie asi ennast ise parandada ja ennast ise õnnistada.
Jumala Sõna ütleb meile,
et unustagem ennast, kaotagem end oma silmist,
ärgem mõelgem endile pidevalt
ning elagem igat päeva, tehes kedagi teist õnnelikuks.
Alustades omaenda kodust.
Oih! Alustades omaenda kodust!
Halleluuja!
Kui ma jooksin oma vee ära
ja paluksin kellelgi uue klaasi vett tuua,
tormaks 500 inimest mulle vett tooma.
Nagu see oleks ülilahe asi! "Ah, tõin Joyce'ile vett!"
Kui aga sinu abikaasa vett palub...
"Kes ma sulle olen? Su ori? Too ise omale vett!"
Miks me oleme nõus seda "teenistusena" tegema?
Nonii....
Ma ei ütle teile midagi,
mida Jumal ei ole sundinud mind ennast "sööma."
Ma ei ostnud jutluste raamatut, et oma sõnumeid saada.
Olen selle ise kõik läbi elanud.
Ma ei jutlusta millestki, mida ma pole ise läbi elanud,
ega midagi, mille efektiivsust ma kinnitada ei võiks.
Kui tahate õnnelikud olla,
unustage ennast ja elage selleks, et kedagi teist õnnelikuks teha!
Aamen?
1 Korintlastele 12:31
"Aga taotlege siiralt ja arendage agaralt
suurimaid armuande ja õnnistusi,
kõrgemaid ande ja peeneimaid armuande.
Ja ikkagi näitan ma sulle parema viisi.
Viis, mis on nendest kõigest parem ja kõrgeim - armastus."
Näeme seda Matteuse 5:44
Kes teist usub, et te vajate seda?
Ja küllap olete mõelnud, kes kõik veel siin võiks olla.
"Küll oleks hea olnud, kui mu abikaasa oleks kaasa tulnud.
Tal oleks seda vaja kuulda!"
Kas mõtlesite kellegi peale, kes siin olema peaks?
Ma tahaks seda ka, kuid sina ja mina oleme siin,
nii et järelikult meile on seda vaja.
Matteuse 5:44-47
"Aga mina ütlen teile: Armastage oma vaenlasi
ja palvetage nende eest, kes teid taga kiusavad,
et te saaksite oma taevase Isa lasteks."
Miks Jumal meil seda teha käseb?
Et näidata inimestele, et me ei ole nagu kõik teised.
Meie sees töötab miski, mis võimaldab meil teha asju,
mis pole kaugeltki mitte tavalised.
"...Tema laseb ju oma päikest tõusta kurjade ja heade üle
ning vihma sadada õigete ja ülekohtuste peale!
Sest kui te armastate neid, kes teid armastavad,
mis palka te saate? Eks tölneridki tee sedasama?
Ja kui te üksnes vendi tervitate, mida erilist te siis teete?
Eks paganadki tee sedasama?"
Siin on minu küsimus:
kas oleme üldse võimelised ja kas tahame
paluda Jumalalt, et Ta meid õpetaks armastama nii nagu Tema armastab?
Sest kui me armastame nagu Tema,
tähendab see armastamist ilma, et ise sellest midagi saaksime.
Terekest kõigile!
Hakakem omakasupüüdmatult armastama,
muudkui aga endast andes!
Isiklikest kogemustest tean, et sellega võidame inimesi Kristusele.
Ka kõige kõvemate südametega inimesed.
Kui olete mu telesaadet jälginud, olete ehk kuulnud ka lugu mu isast,
kes mind aastaid seksuaalselt kuritarvitas.
Mu ema oli sellest teadlik, kuid ta kartis.
Ta ei osanud teha, mida vaja, nii et ta lasi sel lihtsalt juhtuda.
Niisiis olin kuritarvitatud ja hüljatud.
Aastaid hiljem, kui arvasin, et olin täielikult andestanud,
pani Jumal mu südamesse,
et nende vananedes peaksin neile parema elukoha ostma
ja nende eest elu lõpuni hästi hoolitsema.
See oli viimane asi, mida teha tahtsin,
sest koheselt küsisin Jumalalt: "Mida nemad minu heaks tegid?"
Ta ütles: "Sa oled ju elus, kas pole?"
Nii et Jumal tahab, et oleksime nende vastu head,
kes meie jaoks midagi teinud pole,
sest see on parim viis vaimulikuks sõjapidamiseks
ja Saatana talla all hoidmiseks!
Armastus on vaimuliku sõjapidamise kõrgeim vorm.
Kui arvame, et on väga tark kellegi peale vihaseks jääda
ja nendele kätte maksta, siis teeme endale suurt kahju.
See mürgitab meie elu
ning see kõik põhineb tunnetel: "Tunnen, tunnen, tunnen..."
Ma ka ei tundnud, et tahaks oma vanematele maja osta.
Alguses hakkasin odavat maja ostma, aga Jumal ütles, et ostku ma ilusaim.
Meil ei olnud nii palju raha, et võisime inimestele maju osta.
Selleks pidime loovutama kõik, mis meil oli!
Siis lohutasin ennast, et Dave keelab mul selle niikuinii ära.
Tema aga ütles: "Kui Jumal sul seda teha käsib, siis allu Temale!"
Mina vastu: "Ma ei taha alluda!"
Pika jutu kokkuvõte on see,
et kolm aastat järjest
viisime neid arstide juurde,
hoolitsesime, et arved oleks makstud, muru niidetud, toidupoes käidud
ja nii edasi.
Siis ühel päeval ema ütles, et isa on terve nädala nutnud
ja tahab, et ma sinna läheks. Isa tahtvat mulle midagi öelda.
Kõik need aastad polnud isa ei vabandanud
ega oma tegusid tunnistanud.
Ja tol päeval, pisarad silmis, ütles ta:
"Anna mulle andeks, mis ma sulle lapsena tegin."
Ta palus, et temaga palvetaksime.
Ta sai päästetud ja me ristisime ta 10 päeva hiljem.
Ma ütlen alati: "Arvasin, et ostan maja, kuid tegelikult ostsin hinge."
Ärge valesti aru saage - me teame, et Kristus maksis meie pattude eest.
Üks peamisi põhjuseid, miks inimesed armastuses ei käi,
on see, et armastus vajab jõupingutusi.
Ja sellel on alati oma hind.
Kui see on tõeline armastus, on sellel alati hind:
aeg, jõupingutused,
isegi püüe kodus mitte riielda.
See maksab sulle veidi uhkust, mida pead olema valmis alla neelama
ja laskma kellelgi arvata, et neil on õigus, kui ka pole.
Sa lihtsalt ei arva, et see on vaidlemist väärt,
sest tead, et Jumal käskis rahu säilitada.
Kas pole nii?
See läheb tulevaste sessioonidega paremaks.
Armastus ei tähenda, et oled tallaalune
ja lased teistel endale pähe astuda.
See tähendab vastasseisu, kui Jumal käsib sul olla vastasseisus
või Tema järel ootamist, kui Ta käsib sul oodata.
Seda järgides olen märganud, et enamasti,
kui Tema ütleb vastu seista, jätaksin ise asja rahule
ja kui mina eelistaksin vastasseisu,
käsib Tema asja rahule jätta.
Kui keegi on meile haiget teinud,
siis üks raskeimaid asju on oodata ja lasta Jumalal meid õigeks mõista.
Tahame ise enda eest võidelda, eks?
Kas keegi on juba midagi õpetlikku kuulnud?
Kui ootad, et teine õigesti käituks,
siis on mul sulle teadaanne.
Sina oled see, kes seda sõnumit kuuleb,
nii et sina pead alustama esimesena.
Kuid mitte ainult seda.
Kui oled oma kodus ainus kristlane, siis peaksidki esimesena alustama.
Kes Jumala Sõna ei tea, ei saagi õigesti käituda.
Sest nad isegi ei tea, mis on õige.
Eeskujudena peame õigesti käituma.
Minu abikaasa oli meie abielu alguses mulle suurepärane eeskuju.
Olete Dave'ist igasugu naljakaid lugusid kuulnud
ja mul on neid varuks veelgi.
Dave on teinud uusi uskumatuid asju.
See lugu on verivärske, mida kuulete sel nädalavahetusel.
Aamen!
Kui Dave'iga abiellusime, oli tema tugev kristlane.
Mina uskusin Jumalat ja olin päästetud juba lapseeas,
kuid ma ei teadnud midagi.
Pole tähtsust, kui päästetud sa oled,
sest kui sa midagi ei tea, siis sa ka ei käitu nii, nagu peaksid.
Sellepärast peamegi uurima Jumala Sõna.
Dave oli väga küps, tugev ja jumalakartlik mees.
Ta oli täpselt selline, keda mul vaja oli,
sest mul ei olnud vaja mitte kuulda Kristusest,
mitte kuulda: "Ma armastan sind," kuigi see oli meeldiv,
kuid ma ei teadnud isegi, mis see oli!
Mul oli vaja kedagi, kes mulle seda näitaks.
Hoolimata minu käitumisest, oli ta alati samasugune.
Jätke see meelde -
ta jäi alati samasuguseks, kuidas iganes ma ka käitusin.
Kui tahate uskmatuile kodus või tööl muljet avaldada,
siis jääge samaks nende käitumisest hoolimata.
Jeesus tegi sama.
Ta ei muutunud situatsioonidega
ega käitunud halvasti nendega, kes seda tegid.
Ta jäi samaks!
"Oh Jeesus, tahan olla Sinu moodi!"
"Ma alistun täielikult!"
Seda ma petva religiooni all mõtlengi.
Ärge minust valesti aru saage. Olen isegi selles osalenud.
Me õpime välispidiseid käitumisi
ja kristlikke väljendeid nagu:
"Armastan sind Issanda armastusega."
Mis asi see üldse on?
Nagu enne ütlesin: kus sa siis olid, kui sind vajasin?
Kus sa oled, kui vajan,
et keegi mu maine toetuseks sõna võtaks?
Kus sa oled, kui vajan, et keegi minuga tunnikese koos istuks,
kui tunnen, et olen kokku varisemas.
Mul pole vaja mitte sinu nõuandeid, vaid lihtsalt seda, et oleksid minuga.
Ma panin oma raamatu pealkirjaks "Armastuse revolutsioon,"
mis oli vist viga,
sest inimesed ei saanud sellele pihta.
Panin siia sõna "revolutsioon," sest see on järsk, radikaalne muutus,
kuidas asju tavaliselt tehakse.
Ja kui meil pole vaja järsku, radikaalset muutust
meie tänapäeva maailmas, siis ma ei tea, kellel on.
Arvan, et ainus, mis on suuteline muutma
viha, kibestumist, põlgust,
pahelisust, pattu, viletsust, isekust ja enesekesksust,
on täielik armastus.
Selleks on vaja hulga kristlasi, kes oma laternad süütaks,
maailma läheks ja käituks nagu Jeesus.
Seda ei saavuta käed rüpes istudes ja neile jutlust pidades.
Teate seda väikelaste mängu koolis nimega "Näita ja räägi",
kus lapsed toovad mingi asja, näitavad seda
ning räägivad sellest kõigile?
Mõnikord me kristlastena räägime, aga ei näita.
Meil on aga vaja näidata ja rääkida.
Pärast Kristuse armastuse näitamist, ei ole raske Jeesusest rääkida.
Aamen?
Mulle meeldib see teema,
nii et peate mind terve nädalavahetuse välja kannatama
Matteuse 22:36 küsivad nad Jeesuselt:
"...milline käsk Seaduses on suurim?"
Milline on kõige olulisem, kõige suurem käsk?
Õpetaja, milline käsk Seaduses on suurim ja tähtsaim?
Mõni neist on kerge - millised on suurimad?"
Mulle meeldib see!
"Jah, õde, jaga meiga raskekaalulist sõna!"
"Jeesus vastas talle:
"Armasta Issandat, oma Jumalat, kogu oma südamega
ja kogu oma hingega ja kogu oma mõistusega!"
Üks teine tõlge ütleb: "Kogu oma väega."
"See ongi suurim ja esimene käsk.
Teine on selle sarnane:
Armasta oma ligimest nagu iseennast!"
Kui sul käib iseendaga võitlus -
kui sa elad hukkamõistus, sul on häbi olla, kes sa oled
ja sa lihtsalt ei meeldi iseendale,
siis pane see sõnum armastusest hetkeks kõrvale.
Ära viska seda ära, vaid pane korraks kõrvale.
Siis otsi häid sõnumeid, kas minu või teiste omi,
kuidas ennast aktsepteerida tänu sellele,
mida Kristus sinu heaks on teinud.
Õpi, kes sa oled Kristuses,
õpi endaga hästi läbi saama ja Jumalaga häid suhteid hoidma.
Pärast seda oled valmis minema maailma
ja vallutama seda Jumala armastusega.
Aamen?
Kõige tähtsam asi maailmas, mida teha saame
ja mis toob suure naeratuse Jumala näole,
on õppida käima tõelises armastuses.
Tõeline armastus ei ole ainult rääkimine, vaid teod.
Peame õppima armastuses välja astuma
ja mõjutama teiste inimeste elusid Jumala armastusega.
Inimeste armastamine on parim plakat,
mida Jeesuse heaks kaasas kanda saame.
Laulud 37:3-4 ütleb, et kui sul endalgi on rasked ajad,
siis looda Issanda peale ja tee head.
Looda Issanda peale ja tee kellelegi teisele rõõmu,
ja sinu läbimurre saabub.
Pakume sulle "Ela, et armastada" CD õpetuse kogumit.
Ela, et armastada - õpi seda tegema kui elustiilina.
Kui tellid selle endale,
saad kingituseks käevõru, mida praegu kannan.
Kutsume seda L2L käevõruks, mis tähendab "Ela, et armastada."
Selle peal on kirjakoht Johannese 13:34
See ajendab ehk mõnda küsima, mis see on
ja sina saad öelda, et Jeesus õpetab meid,
et peame inimesi armastama.
Mina kannan seda meeldetuletuseks, et käia armastuses.
See on suurepärane viis maailmas tunnistamiseks.
Võta selles pakkumisest osa!
Usun, et see on sulle ja paljudele teistele õnnistuseks!
Aitäh ja ilusat päeva!
"Kus sa olid, kui sind vajasin?"
"Kus sa olid, kui ma kõik kaotasin?"
"Kus sa olid, kui keegi ei hoolinud?"
Me näitame sulle...
järgmises saates.
Oled sa kunagi arvanud, et Jumal on su peale pahane?
See on levinud probleem nii sees- kui väljaspool kirikut.
Jumala armastuse mõistmine
vabastab sind süütundest ja hukkamõistust.
Paljud jooksevad hirmunult Jumalast eemale,
selle asemel, et Tema poole joosta.
Otsusta mitte kunagi enam hirmus elada
ja tea, et Jumal ei ole su peale pahane.
Nüüd saadaval.
Selle aasta jõuludel tahame anda teile võimaluse
näidata Kristuse armastust kellelegi, kes tunneb end unustatuna.
Teeme seda Lootuse Käsi jõulukataloogi kaudu.
Saate kinkida toitu näljasele lapsele, võimaldada haigetele arstiabi
või teha annetuse kõige pakilisema vajaduse leevendamiseks.
Kui teete kingituse või annetate kellegi auks,
saadate abivajajatele käegakatsutava kingituse lootusest.
Kataloogi saate tellida ekraanil oleva info abil.
Tõlge: Eda Gray
Eelnev saade valmis tänu J.Meyeri teenistuspartnerite toele.